
Exp. Núm. 772/2020

Aprovació de la Convocatòria de subvencions dels ajuts extraordinaris als establiments comercials i empresarials del municipi afectats per la crisi sanitària de la COVID-19

Vista la situació excepcional de crisis sanitària i social, l’Ajuntament de Cadaqués ha considerat oportú modificar el pressupost de despeses per tal de poder dotar de crèdit adequat i suficient una línia de subvencions per pal·liar els efectes d’aquesta crisis.

El Ple de la Corporació de data 13 de juliol de 2020 va aprovar la memòria dels objectius i fonts de les subvencions extraordinàries amb motiu de la crisi sanitària de la COVID-19. L’objectiu d’aquesta línia és donar suport als negocis locals que s’han vist afectat per la pandèmia COVID-19, per tal de donar compliment a les mesures higiènic sanitàries i de seguretat aprovades per L’Estat i la Comunitat Autònoma.

L’objecte d’aquesta convocatòria són les actuacions que es determinen a les  bases  reguladores dels ajuts adreçats a empreses, professionals i autònoms de qualsevol sector empresarial del municipi de Cadaqués (sector comercial, restauració, serveis, indústria, etc.) que s’han vist afectats per la crisi sanitària, econòmica i social provocada per la COVID-19, aprovades pel Ple, en la sessió de 13 de juliol de 2020, i publicades de forma inicial al BOPG núm. 139, de 21 de juliol de 2020. 

La tramitació de la convocatòria que es proposa que s’aprovi s’ajusta al que s’estableix la Llei 38/2003, general de subvencions, i l’òrgan competent per aprovar-la és la Junta de Govern, d’acord amb el que estableixen les bases específiques reguladores. 


Vist l’exposat, a proposta de l’Alcaldessa, la Junta de Govern Local,  per unanimitat dels membres assistents a la sessió, acorda: 

PRIMER. APROVAR la convocatòria, en règim de concurrència competitiva, per a la concessió de subvencions dels ajuts extraordinaris als establiments comercials i empresarials del municipi afectats per la crisi sanitària de la COVOD-19”, el text de la qual es transcriu literalment a continuació:

Convocatòria de subvencions dels ajuts extraordinaris als establiments comercials i empresarials del municipi afectats per la crisi sanitària de la COVOD-19

1.- Objecte i finalitat
L’objecte d’aquestes bases és regular la concessió de subvencions motivades per la crisi sanitària, econòmica i social provocada pel Covid-19, adreçades a empreses, professionals i autònoms de qualsevol sector empresarial del municipi de Cadaqués (sector comercial, restauració, serveis, indústria, etc.) que s’han vist afectats per la crisi del COVID-19.

La finalitat es donar suport als negocis locals que s’han vist afectats per la pandèmia COVID-19, per tal de donar compliment a les mesures higiènic sanitàries i de seguretat aprovades per l’Estat i la Comunitat Autònoma.


2.- Dotació econòmica i determinació de l’aplicació pressupostària

	Annualitat
	Aplicació pressupostària
	Import €

	2020
	920/480.00 - “Altres subvencions concurrència competitiva”
	50.000,00€



En el supòsit que la concurrència de beneficiaris esgoti el crèdit pressupostari previst, l’Ajuntament podrà ampliar l’import màxim detallat anteriorment mitjançant la modificació pressupostària corresponent.


3.- Termini de presentació i justificació de sol·licituds
El termini de presentació de sol·licituds és a partir de l’endemà de la publicació de l’extracte de la convocatòria al BOPG i fins el 31 d’octubre de 2020.

Cal formular les sol·licituds mitjançant el model normalitzat disponible al web de l’Ajuntament de Cadaqués, acompanyat de la documentació que preveuen els articles 10 i 13 de les bases reguladores. Les sol·licituds es podran presentar de forma telemàtica a través del portal de tràmits de la seu electrònica municipal.

Procediment de concessió i resolució
Pel procediment de concessió i resolució de les sol·licituds presentades, es tindran en compte els criteris detallats a l’art. 11 de les bases específiques.

Import de les subvencions 
S’atorgarà una subvenció de fins a 150 euros, per persona física o jurídica, i cadascuna de les llicències d’activitats.

Àmbit temporal de les accions subvencionables 
Se subvencionaran  les despeses derivades del cost d’adaptació del local, i/o la compra d’equips de protecció i higiene per fer front al Covid-19 que s’hagin dit a terme entre el 14 de març de 2020 fins a la data de presentació de la sol·licitud.


Termini per justificar les subvencions 
La justificació econòmica de la subvenció presentada es farà en el mateix moment de la presentació de la sol·licitud, d’acord amb la base 13a.

En cas que el dia d’acabament del termini per presentar la sol·licitud coincideixi en dissabte o festiu, l’esmentat termini finalitzarà el dia hàbil següent. 

No es concediran ampliacions del termini d’execució ni de justificació.




4. Termini de resolució i notificació 

4.1. Termini de resolució 
El termini per resoldre la convocatòria és el que determinen les bases. La manca de resolució dins d’aquest termini legitima l’interessat per entendre desestimada la seva sol·licitud per silenci administratiu

4.2. Termini de notificació 
Es notificarà la resolució a tots els beneficiaris de manera individualitzada, tal com preveu l’article 41.1 de la Llei 39/2015, d’1 d’octubre, de procediment administratiu comú de les administracions públiques, i també als peticionaris la sol·licitud dels quals hagi estat desestimada, en el termini màxim de 10 dies hàbils, a comptar de la data en què s’adopti l’acord.

5. Règim de recursos.
 La resolució de la convocatòria posa fi a la via administrativa. Contra aquesta resolució escau interposar recurs contenciós administratiu davant del Jutjat Contenciós Administratiu de Girona, en el termini de 2 mesos a comptar del dia següent al de la notificació. Alternativament, i de forma potestativa, s’hi pot interposar recurs de reposició davant de la Junta de Govern de l’Ajuntament de Cadaqués, en el termini d’un mes a comptar de l’endemà de la notificació.

6. Publicitat 
Aquesta convocatòria es publicarà a la Base de Dades Nacional de Subvencions, (BDNS), regulada per l’article 20 de la Llei 38/2003 de 17 de novembre general de subvencions, al tauler d’anuncis de la corporació i en el Butlletí Oficial de la província de Girona. La convocatòria resta condicionada al fet que no es presentin al·legacions contra les bases específiques, l’estimació de les quals hagi de comportar un canvi en les seves determinacions”. 


SEGON. AUTORITZAR la despesa de la convocatòria per un import màxim de CINQUANTA MIL EUROS (50.000,00 €), distribuïts amb càrrec a l’ aplicació pressupostària i anualitat següent:

	Annualitat
	Aplicació pressupostària
	Import €

	2020
	920/480.00 - “Altres subvencions concurrència competitiva”
	50.000,00€




TERCER. FACULTAR l’Alcaldessa perquè executi aquest acord, perquè disposi publicar la convocatòria en el BOPG, perquè resolgui els recursos que s’hi puguin interposar i perquè, si cal, d’acord amb la finalitat que es persegueix, rectifiqui els defectes o les omissions que eventualment s’hi puguin advertir. 

QUART. Contra aquesta convocatòria, que posa fi a la via administrativa, es pot interposar, amb caràcter potestatiu, recurs de reposició davant el president de la Diputació de Girona en el termini d’1 mes a comptar de l’endemà de la publicació, o directament recurs contenciós administratiu davant el Jutjat Contenciós Administratiu de Girona en el termini de 2 mesos.


L’alcaldessa
Pai Seriñana Torrents

Cadaqués, document signat i datat electrònicament

